ད་ལྟ་ཁྱིམ་བདག་མང་པོ་ཞིག་གིས་བྱིས་པ་ལ་ཆུང་དུས་ནས་དཔེ་ཀློག་གི་གོམས་གཤིས་ཆགས་པར་འཇུག་གི་ཡོད།དེ་ཧ་ཅང་ཡག་པ་ཞིག་རེད་མོད།དཔེ་ཆ་ལྟ་ཡུན་རིང་ན་ཡང་མིག་ལ་གནོད་པ་ཡོད་པས།བྱིས་པ་ཚོར་རབ་ཡིན་ན།རང་བྱུང་གི་འོད་ཀྱི་ནང་དཔེ་ཆར་ལྟ་བར་འཇུག་པ་དང་།དཔེ་ཆ་ལྟ་དུས་སྐར་མ་ཉི་ཤུ་ལ་དཔེ་ཆར་བལྟས་རྗེས།སྐར་མ་ཉི་ཤུ་ལ་མིག་ལ་ངལ་གསོ་བར་འཇུག་དགོས་གསུངས།བྱིས་པ་ཚོ་གློག་འོད་ནང་འདུག་རྒྱུ་མང་པ་དང་།དཔེ་ཆའི་ཡི་གེ་ཆུང་སོང་ན་ཁ་པར་སོགས་དང་བལྟས་པ་དང་འདྲ་འདྲ་མིག་ལ་གནོད་པ་མིག་དབང་ཆེད་མཁས་དག་གིས་གསུངས་ལ།མིག་ལ་བདག་བྱེད་ཐབས་ཡག་ཤོས་ནི་བྱིས་པ་དག་ལ་ཕྱི་རོལ་ན་རྩེད་མོ་མང་བོ་རྩེ་རུ་འཇུག་པ་དང་།ཉུང་མཐའ་ཡང་ཉིན་རེར་ཕྱི་རོལ་གྱི་རང་བྱུང་གི་འོད་ནང་དུ་དུས་ཚོད་གཉིས་ལ་རྩེ་དགོས་གསུངས།བོད་ཡུལ་གྱི་ཉིན་གུང་གི་ཉི་མ་ཆེ་དྲགས་པས་བྱིས་པའི་མིག་ལ་ཅུང་གནོད་པས།ཞོགས་པ་དང་ཕྱི་དྲོ་ཉི་མ་དམའ་དུས་མིག་ལ་ཉི་འོད་ཕོག་གི་འཇུག་ན་བཟང་།གཞན་ཆ་རྐྱེན་འཛོམས་ན་གཟའ་མཇུག་ལ་ཁྱིམ་བདག་གིས་བྱིས་པ་ཟོག་ལུག་རྫི་རོགས་ལ་ཁྲིད་སོགས་ནས་བྱིས་པར་ཐག་རིང་རྒྱང་ལ་ལྟ་རུ་འཇུག་ན་མིག་ལ་ཧ་ཅང་འཕྲོད་གསུངས།